
Mel.:  Af  Intrigerne. 


Siig  husker  Du  ikke  den  lystige  Tid, 

Da  end  i Skole  vi  gik; 

Naar  efter  Dagens  uhørte  Slid 
Vi  Lønnen  om  Aftenen  fik: 

Ved  Løier  og  Sjov  i det  gamle  Hjem, 

Hvor  vel  der  trangt  var  og  smaat; 

Men  Hjertet  var  aabent,  aldrig  paa  Klem, 
Og  vi  altid  havde  det  godt. 

Og  stedse  var  Du  saa  strunk  og  saa  fiin  — 
Det  er  Du  forresten  endnu  — 

'Din  Skilning  i Nakken«  var  ofte  til  Griin, 
Vi  mored’  os  godt  — vi  og  Du. 

Saa  Tiderne  kom,  da  vi  udenlands  gik, 

Og  skilt  blev  vort  Fiirkløverblad, 

Til  atter  Skjæbnen  os  sammen  fik  — 

Her  seer  Du  os  alle  paa  Rad. 


Saa  Manddommen  kom,  mens  Ungdommen  svandt, 
' Dog  ikke  vort  Venskab  med  den, 

Spørg  Du  kun  Din  Navne,  den  Repræsentant 
Og  Bernhardt,  om  ei  det  er  sandt? 

Vi  Alle  Dig  bringe  vor  kjærlige  Tak 
For  alle  de  henrundne  Aar, 

Og  Du  kan  tro,  det  er  ikke  Snak, 

Naar  Guldbryllups-Lykke  vi  spaaer. 

